
Z A P I S N I K

s 20. sjednice Vijeća Gradske četvrti Sesvete, održane 26. siječnja 2023 ., s početkom u 19,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Ivan Krivačić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nazočni radno, gosti i predstavnici tiska:
- Višnja Kljajić - članica Vijeća Mjesnog odbora Gajišće
- Zvonko Rumenjak - potpredsjednik Vijeća Mjesnog odbor Jelkovec
- Mario Đurković - predsjednik Vijeća Mjesnog odbor Đurđekovec
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, civilnu zaštitu i sigurnost,  Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 19. sjednice Vijeća. Upitao je imaju li primjedbi na zapisnik.

Nives Curić i Zorica Gregurić imale su primjedbe na zapisnik.
Predsjednik je kazao kako će se provjeriti audio snimka zapisnika i da će se po potrebi zapisnik izmijenit.
Daljnje rasprave nije bilo, članovi Vijeća glasovali su te je jednoglasno usvojen zapisnik s prethodne sjednice.

[bookmark: _GoBack]Predsjednik je potom predložio da se iz dnevnog reda izbaci točka Prijedlog Zaključka o prodaji građevinskog zemljišta na označenog kao k.č.br. 8691 k.o. Sesvetski Kraljevec – davanje mišljenja jer nije pristiglo očitovanje nadležnog Vijeća Mjesnog odbora Sesvetski Kraljevec.
Stjepan Kezerić poziva vijećnike da glasaju o tome da li prihvaćaju izbacivanje navedene točke iz dnevnog reda. 

Prijedloga i primjedbi na izbacivanje točke iz dnevnog red nije bilo, te je Vijeće Gradske četvrti Sesvete s 19 glasova „za“ jednoglasno izglasalo predloženo. 
Izvješće o glasanju za izbacivanje točke dnevnog reda priloženo je uz ovaj Zapisnik i njegov je sastavni dio.

Predsjednik zatim predlaže da se dnevni red dopuni točkama Prijedlog Zaključka o prioritetima za kapitalne investicije Grada Zagreba na području Gradske četvrti Sesvete i Prijedlog Zaključka o zakupu zemljišta k.č.br. 4055 i dr. k.o. Đurđekovec.
Potom je dao dopune dnevnog reda na glasanje 

Prijedloga i primjedbi na predloženi dnevni red nije bilo, te je Vijeće Gradske četvrti Sesvete s 19 glasova „za“ jednoglasno donijelo
Izvješće o glasanju za izbacivanje točke dnevnog reda priloženo je uz ovaj Zapisnik i njegov je sastavni dio.

Predsjednik predlaže da se dopunjeni dnevni red stavi na glasanje:

Prijedloga i primjedbi na predloženi dopunjeni dnevni red nije bilo, te je Vijeće Gradske četvrti Sesvete s 19 glasova „za“ jednoglasno donijelo
Izvješće o glasanju za izbacivanje točke dnevnog reda priloženo je uz ovaj Zapisnik i njegov je sastavni dio.

DNEVNI RED :

1. Prijedlog Financijskog plana Gradske četvrti Sesvete za 2023.
2. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
3. Prijedlog Zaključka o prijedlogu  utroška sredstava s pozicije ostali nespomenuti rashodi poslovanja za 2023.
4. Prijedlog Zaključka o prioritetima za kapitalne investicije Grada Zagreba na području Gradske četvrti Sesvete
5. Prijedlog Zaključka o prijedlogu izmjena i dopuna Generalnog urbanističkog plana Sesveta
6. Prijedlog Zaključka na zahtjev Vesne Bratec Katić za dostavu pitke vode cisternom – davanje mišljenja
7. Prijedlog Zaključka o zakupu zemljišta oznake k.č.br. 2054/4 k.o. Sesvete novo – davanje mišljenja
8. Prijedlog Zaključka o zakupu zemljišta oznake k.č.br. 4055 i dr. k.o. Đurđekovec – davanje mišljenja
9. Prijedlog Zaključka o raspolaganju zemljišta oznake k.č.br. 4249 i dr. k.o. Sesvete novo – davanje mišljenja
10. Prijedlog Zaključka na zahtjev za postavljanje pokretne naprave – luna parka MARIJAN BERGER – davanje mišljenja
11. Prijedlog Zaključka o kupoprodaji zemljišta označenog kao k.č.br. 4434 k.o. Sesvetski Kraljevec – davanje mišljenja
12. Prijedlog Zaključka o imenovanju ulice Drenčec, u Drenčecu
13. Razno

/ Prelazi se na rad po dnevnom redu /

Ad 1) Prijedlog Financijskog plana Gradske četvrti Sesvete za 2023.

	Stjepan Kezerić navodi da je svima dostavljen Prijedlog Financijskog plana Gradske četvrti Sesvete u 2021. te je otvorio raspravu.
	U raspravi sudjeluju Zorica Gregurić, Matija Kralj i Vinko Batinić. Nakon rasprave zatražena je informacija koliko je umanjen Financijski plan u odnosu na prošlu godinu.
	Predsjednik navodi da će poslati traženo. 

	Daljnje rasprave nije bilo, članovi Vijeća su glasovali te je većinom glasova, s 16 glasova „za“ i 3 suzdržana glasa donijelo.
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Zaključak
o Financijskom planu Gradske četvrti za 2023. g. 

/ Zaključak se prilaže zapisniku sjednice/
Ad 2) Prijedlog Zaključka o izmjeni Plana komunalnih aktivnosti Gradske četvrti Sesvete u 2023. g. 	

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2023. Potom je otvorio raspravu. 
	U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2023. g. sudjeluju Ivana Vladimira Petric, Vladimir Marić, Damir Pigac, Magdalena Kozarić Špoljarić, Matija Kralj, Željko Grbavac, Marko Brkić, Vinko Batinić, Nives Curić, Katarina Petrović, Ivan Krivačić i Stjepan Kezerić. 

Nakon rasprave, članovi Vijeća su glasovali te je većinom glasova, s 10 glasova „za“ i 9 protiv glasa donijelo.
Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/

/ Ivan Krivačić odlazi sa sjednice u 20,22/

Ad 3) Prijedlog Zaključka o prijedlogu utroška sredstava s pozicije ostali nespomenuti rashodi poslovanja za 2023.g. 
	
	Stjepan Kezerić navodi da su sredstva s pozicije ostali nespomenuti rashodi poslovanja za 2023.g. umanjeni u odnosu na prethodnu godinu te Vijeće Gradske četvrti Sesvete raspolaže sa 5.300,00 €. Zatim predsjednik predlaže da ostane odobrenje predsjedniku Vijeća da može odlučivati o iznosima do 664 € te je otvorio raspravu.
	
	Daljnje rasprave nije bilo, te je Vijeće s 18 glasova „za“ jednoglasno donijelo.
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.
Zaključak
o prijedlogu  utroška sredstava s pozicije ostali nespomenuti rashodi poslovanja za 2023.

/ Zaključak se prilaže zapisniku sjednice/

Ad 4) Prijedlog Zaključka o prioritetima za kapitalne investicije Grada Zagreba na području Gradske četvrti Sesvete

	Stjepan Kezerić navodi da su pristigli prijedlozi prioriteta od četiri stranačke grupacije (SDP, MOST, MOŽEMO! i HDZ) te su svi pobrojani u prijedlogu po prioritetnosti. Zatim je otvorio raspravu.
	U raspravi sudjeluju Vladimir Marić, Matija Kralj, Marko Brkić, Željko Grbavac, Vedran Ledinščić, Vinko Batinić i Stjepan Kezerić. 
	Nakon rasprave, članovi Vijeća su glasovali te je Vijeće s 18 glasova „za“ jednoglasno donijelo.
Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.
Zaključak
 o prioritetima za kapitalne investicije Grada Zagreba na području Gradske četvrti Sesvete

/ Zaključak se prilaže zapisniku sjednice/

Ad 5) Prijedlog Zaključka o prijedlogu izmjena i dopuna Generalnog urbanističkog plana Sesveta

	Stjepan Kezerić navodi da će svi prijedlozi biti uvaženi i proslijeđeni nadležnom uredu te će se održavati javne rasprave na tu temu i građani će imati dovoljno vremena poslati i svoje prijedloge. Zatim je otvorio raspravu.
	U raspravi sudjeluju Magdalena Kozarić Špoljarić, Nives Curić, Vladimir Marić, Ivan Krivačić, Matija Kralj, Željko Grbavac i Stjepan Kezerić.

	Nakon rasprave, članovi Vijeća su glasovali te je Vijeće s 18 glasova „za“ jednoglasno donijelo.
Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja o raspolaganju dijela k.č.br. 622/11 k.o. Vugrovec 

/ Zaključak se prilaže zapisniku sjednice/

/ Marko Brkić odlazi sa sjednice u 20,51/

Ad 6) Prijedlog Zaključka na zahtjev Vesne Bratec Katić za dostavu pitke vode cisternom- davanje mišljenja

	Stjepan Kezerić navodi da je razmotren zahtjev Vesne Bratec Katić, Dobrodol, Benčakov dol 6 u kojem traži dovoz jedne cisterne od 8 m3 pitke vode mjesečno neophodne za osnovne životne potrebe. Na temelju prethodnog izvida terena od strane Vijeća Mjesnog odbora Dobrodol, podnositelju zahtjeva za dovoz neophodne količine pitke vode, daje se pozitivno mišljenje o traženom. Potom je otvorio raspravu. 
	Daljnje rasprave nije bilo, te je Vijeće s 17 glasova „za“ jednoglasno donijelo.
Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio. 
Zaključak
o davanju mišljenja na zahtjev Vesne Bratec Katić za dostavu pitke vode cisternom 

/ Zaključak se prilaže zapisniku sjednice/

Ad 7) Prijedlog Zaključka o zakupu zemljišta oznake k.č.br. 2054/4 k.o. Sesvete novo- davanje mišljenja

	Stjepan Kezerić pojašnjava da je potrebno ispraviti zaključak od pretprošle sjednice, nadležni ured je dostavio krivu katastarsku općinu te je riječ o zakupu, a ne prodaju zemljišta. 

Vijeće Gradske četvrti Sesvete planira, u koordiniranju sa zamjenicom gradonačelnika gđom Danijelom Dolenec, prenamjenu i uređenje prostora kao površina u krugu prostora za potrebe dječjeg vrtića na području Mjesnog odbora Novo Brestje. Također se na neizgrađenim površinama na k.č.br. 2054/4; k.o. Sesvete Novo planira izgraditi dječje igralište za potrebe dječjeg vrtića. Ukoliko se zbog određenih razloga odustane od prenamjene prostora na opisani način Vijeće Mjesnog odbora Novo Brestje planira navedenu površinu u narednom razdoblju prenamijeniti u park. Zatim je otvorio raspravu. 
	
	Daljnje rasprave nije bilo, te je Vijeće s 17 glasova „za“ jednoglasno donijelo negativno mišljenje o zakupu zemljišta  oznake k.č.br. 2054/4 k.o. Sesvete novo
	Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio. 

Zaključak
o davanju mišljenja o zakupu zemljišta oznake k.č.br. 2054/4 k.o. Sesvete novo

/ Zaključak se prilaže zapisniku sjednice/
	
/ Nives Curić odlazi sa sjednice u 20,54/

Ad 8) Prijedlog Zaključka o zakupu zemljišta oznake k.č.br. 4055 i dr. k.o. Đurđekovec – davanje mišljenja

	Stjepan Kezerić navodi da je pristiglo očitovanje nadležnog ureda oko proširenja groblja Markovo polje te je kazao kako je još od prije nadležno Vijeće Mjesnog odbora Dobrodol dalo pozitivno mišljenje. Zatim  pojašnjava da se može odbiti zakup ili odobriti uz uvjet da se ugovor o zakupu otkazuje kada Grad Zagreb krene u otkup zemljišta južno od groblja Markovo polje te je otvorio raspravu. 

	Daljnje rasprave nije bilo, te je Vijeće s 16 glasova „za“ jednoglasno donijelo negativno mišljenje o zakupu zemljišta oznake k.č.br. 4055 i dr. k.o. Đurđekovec.
	Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja o zakupu zemljišta oznake k.č.br. 4055 i dr. k.o. Đurđekovec

/ Zaključak se prilaže zapisniku sjednice/


Ad 9) Prijedlog zaključka o raspolaganju zemljišta oznake k.č.br. 4249 i dr. k.o. Sesvete novo – davanje mišljenja

Stjepan Kezerić navodi da je pristiglo očitovanje nadležnog gradskog ureda da se niti u prostornim planovima, niti u GUP- u ne planira koridor prometnice te je pregledom na geoportalu utvrđeno kako se postojeći koridor prometnice prema GUP-u nalazi cca 50 metara istočno od predmetnih zemljišta. Zatim je otvorio raspravu. 
U raspravi sudjeluje Magdalena Kozarić Špoljarić, Stipe Jurić, Damir Pigac, Vladimir Marić.
Nakon rasprave, članovi Vijeća su glasovali te je većinom glasova, s 12 glasova „za“ i 4 protiv glasa donijelo.
Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja o raspolaganju zemljišta oznake k.č.br. 4249 i dr. k.o. Sesvete novo

/ Zaključak se prilaže zapisniku sjednice/

Ad 10) Prijedlog Zaključka na zahtjev za postavljanje pokretne naprave – luna parka MARIJAN BERGER – davanje mišljenja
	
	Stjepan Kezerić navodi da  je zaprimljena molba za očitovanje na zahtjev za postavljanje pokretne naprave – luna parka na površinu javne namjene – zelene površine u Sesvetama, Ulica Otona Ivekovića, na k.č.br. 850/1 k.o. Sesvete, površine cca 500 m², u vremenu od 07.04.2023. do 04.06.2023., zatim je otvorio raspravu. 
	Daljnje rasprave nije bilo, te je Vijeće većinom glasova, s 13 glasova „za“ i 3 suzdržana glasa donijelo.
Izvješće o glasanju za 10. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja na zahtjev za postavljanje pokretne naprave – luna parka MARIJAN BERGER

/ Zaključak se prilaže zapisniku sjednice/

Ad 11) Prijedlog Zaključka o kupoprodaju zemljišta označenog kao k.č.br. 4434 k.o. Sesvetski Kraljevec – davanje mišljenja

	Stjepan Kezerić navodi da je nadležno Vijeće Mjesnog odbora Sesvetski Kraljevec dalo negativno mišljene. Zatim je otvorio raspravu.
	Daljnje rasprave nije bilo, te je Vijeće s 16 glasova „za“ jednoglasno donijelo negativno mišljenje o kupoprodaju zemljišta  oznake k.č.br. 4434 k.o. Sesvetski Kraljevec
Izvješće o glasanju za 11. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja o kupoprodaji zemljišta oznake k.č.br. 4434 k.o. Sesvetski Kraljevec

/ Zaključak se prilaže zapisniku sjednice/

Ad 12) Prijedlog Zaključka o imenovanju ulice Drenčec, u Drenčecu 

Stjepan Kezerić pojašnjava kako je već donesen zaključak za imenovanje Obiteljske ulice u Drenčecu za taj naziv odbijen na skupštinskom Odboru za imenovanje naselja, ulica i trgova te je zatraženo da se da naziv budućoj ulici ili iz Fonda imena ili prema toponimu i Vijeće Mjesnog odbora Drenčec se odlučilo za toponim Drenčec. Zatim je otvorio raspravu.
U raspravi sudjeluju Zorica Gregurić i Vinko Batinić te je zatraženo da se pošalje požurnica za imenovanje Parka 144. brigade Hrvatske vojske i Ulice Drinskih mučenica. 
Stjepan Kezerić navodi da će se poslati požurnica. 
	Daljnje rasprave nije bilo, te je Vijeće s 16 glasova „za“ jednoglasno donijelo. 

Zaključak
o imenovanju ulice Drenčec, u Drenčecu

/ Zaključak se prilaže zapisniku sjednice/

Ad 13) Razno

Stjepan Kezerić otvorio je raspravu.
Vladimir Marić zatražio je da se pošalje upit u kojoj fazi je izgradnja dječjeg vrtića u Sesvetskom Kraljevcu. Zatim moli da se pošalje upit kada će se uključiti semafori u Kraljevečkim Novakima kod izlaza s autoceste.
Stjepan Kezerić navodi da će se poslati upiti prema nadležnim gradskim ured.
Željko Blažinović apelira da je potrebno zatražiti točnu informaciju koliki će biti kapacitet djece koji će moći primiti budući dječji vrtić u Sesvetskom Kraljevcu jer smatra da prema saznanjima koje imamo moći će primiti 280 djece i neće biti dovoljan s obzirom na brzi rast stanovništva u naselju Iver. 
Stjepan Kezerić navodi da je zatraženo na sastancima da se maksimalno iskoristi prostor.
Željko Blažinović zatražio je da se pošalje dopis prema Gradskoj skupštini da se promjeni u Statutu Grada Zagreba da vijeća gradskih četvrti mogu donositi Odluke, a ne mišljenja koja su neobvezujuća. 
Vinko Batinić navodi da ide na sastanak sa zamjenicom gradonačelnika gđom Danijelom Dolenec vezano za prenamjenu prostora mjesne samouprave u dječji vrtić. 
Stjepan Kezerić predložio je da se na sastanku s zamjenicom postavi upit vezano za otvaranje novoizgrađenog centra u Novom Jelkovcu. 
Željko Grbvavac postavio je upit da li se konstituiralo Vijeće Mjesnog odbora Centar.
Stjepan Kezerić odgovorio je da je izabrana predsjednica Vijećea Mjesnog odbora Centar.
Željko Grbavac izrazio je nezadovoljstvo ne rješavanjem problematike proširenja osnovnih škola koja je bila tema na održanom sastanku.
Damir Grgić apelira da se na križanju Školske ulice i Ulice Vjenceslava Novaka u Sesvetskom Kraljevcu zadržava voda uoči jakih kiša te je potrebna drenaža.
Stipe Jurić navodi da će se obići teren i proslijediti fotografije nadležnom uredu da se sanira.

 	Daljnje rasprave nije bilo, te je Vijeće završilo s radom u 21,19.



KLASA: 024-08/22-002/312
URBROJ: 251-13-11-12/004-22-2
Sesvete, 26. siječnja 2023. 				                         Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić

